NaiveNeuron/SloPal huggingface dataset:
Mizík, Stanislav, poslanec NR SR (2018-05-28):
Ďakujem za slovo. Áno, Janka, je to vražda a ja by som povedal, je to brutálna vražda s prvkami mučenia. Každý lekár vie, čo robí, keď prevádza potrat, výškrab. Vie, ako to vyzerá, keď kusy toho dieťatka odsávačka odsaje, nakoniec sú kusy pomiešané. Neviem pochopiť pocity lekára, ktorý prevedie výškrab, že ničí dievčine kvôli takej banálnosti, ako je postava či kariéra, a či vôbec má nejaké pocity, keď príde domov a hrá sa so svojím dieťaťom, so svojím dieťaťom nejaké hry na počítači, alebo či ide napríklad na večer, večer na rande so svojou milenkou a nežne jej hladí rúčku s tými prstami, ktorými pred nejakou chvíľou vyškrabal nejakého budúceho človeka. Toto nepochopím, to je pre mňa iná galaxia, iný vesmír. A nepochopím tiež tých ľudí, ktorí to schvaľujú, totálne nechápem. A koniec-koncov v tele matky ostávajú bunky každého počatého dieťaťa, tuším mikrochimérizmus alebo ako sa to volá. Ďakujem za slovo.
Pellegrini, Peter, predseda NR SR (2024-02-08):
Prezentujme sa a hlasujme o bode 308 druhého pozmeňovacieho návrhu poslanca Galka. (Hlasovanie.) Prítomných 130 poslancov, za 16, proti 78, 36 sa zdržalo. Tento bod sme neschválili.
J. Burian, poslanec: (2004-03-12):
A na to, čo povedal pán Pál Farkas, len chcem povedať, že tu nejde o nič iné, nie o to, či niekto je bohatý, alebo nie, ide o to, či je retroaktivita, alebo nie je retroaktivita. Nič viac, nič menej. Nemôžem so spätnou platnosťou niečo, a to je aj reakcia na pána Šulaja, že jeho príspevok bol oprávnený už minimálne preto, že toto nie je riešením niečoho dopredu, ale dozadu, ale nemôžeme riešiť niečo, čo je zlé.
Blanár, Juraj, podpredseda NR SR (2023-02-07):
Pán poslanec Peter Cmorej s faktickou.
Viskupič, Marián, poslanec NR SR (2022-11-08):
Pán predseda, ďakujem za slovo. Chcem pripomenúť kolegom z finančného výboru, že rokujeme buď o 19.00 h dnes, alebo teda ak by náhodou rokovanie skončilo skôr, tak ihneď po rokovaní. Ďakujem pekne.
M. Hort, podpredseda NR SR: (2008-02-07):
S faktickými poznámkami sa prihlásil pán poslanec Ján Senko. Ja vás, pani kolegyňa, vidím, áno, aj pani poslankyňa Katarína Tóthová. Končím možnosť prihlásenia sa s faktickými poznámkami. Slovo má pán poslanec Senko, nech sa páči.
Bugár, Béla, podpredseda NR SR (2016-10-26):
Na vystúpenie pani poslankyne s faktickou poznámkou dvaja, končím možnosť sa prihlásiť. Pán poslanec Goga, nech sa páči.
Grendel, Gábor, podpredseda NR SR (2021-03-18):
Ďakujem predsedníčke mandátového a imunitného výboru za podanie informácie. Otváram ešte rozpravu o tomto bode programu. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Pani predsedníčka mandátového a imunitného výboru predniesla návrh uznesenia Národnej rady, preto dávam teraz o tomto návrhu uznesenia hlasovať. Prosím, prezentujme sa a hlasujme. (Hlasovanie.) Prítomných 69 poslancov. Konštatujem, že Národná rada nie je uznášaniaschopná, preto vyhlasujem 15-minútovú prestávku. (Prestávka.) (Po prestávke. Zaznievanie gongu.)
Kolesík, Andrej, poslanec NR SR (2015-06-17):
Ďakujem, pán predseda. Vážený pán predseda, panie poslankyne, páni poslanci, v rozprave nevystúpil nikto z poslancov. Pán predseda, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy, teda Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas so Zmluvou medzi Slovenskou republikou a Jordánskym hášimovským kráľovstvom o leteckých dopravných službách a rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi.
Hort, Milan, podpredseda NR SR (2010-12-09):
Pán poslanec, ale však skúste ešte do konca.
Hrnčiar, Andrej, podpredseda NR SR (2019-05-16):
Pani poslankyňa, pán poslanec, máte záujem o doplňujúcu otázku? Nie je tomu tak. Opäť pre pani ministerku zdravotníctva. Otázka od poslankyni Soni Gaborčákovej: „Aké opatrenie ministerstvo plánuje v oblasti rozvoja domovov ošetrovateľskej starostlivosti ako mimonemocničnej forme starostlivosti v gescii sestier po vzorke s vyspelou zahraničnou politikou dlhodobej starostlivosti?“
Šeliga, Juraj, podpredseda NR SR (2021-04-01):
Pokoj, pokoj, každému môže skĺznuť respirátor. Nech sa páči, pokračujte. Napravil si ho pán Kotleba. Pokračujeme ďalej.
P. Hrušovský, predseda NR SR: (2004-06-17):
M. Juščík, poslanec: Ja veľmi pekne ďakujem, pán podpredseda, za prečítanie tejto odpovede. Ťažko vám dávať, lebo keby tu bol predseda vlády, tak áno. Ale len takto, pre toto auditórium, že stále sa vyhovárame kdesi na Saddáma Husajna, aký bol diktátor a čo všetko nerobil a div sa, svete, čo robili tam americkí vojaci a robia vo väzniciach v Iraku a ďalší. To je ospravedlnené? Alebo môže niekto povedať, že je to dobré? Len toľko, ja od vás viacej čo...
Sulík, Richard, poslanec NR SR (2023-06-21):
Ďakujem pekne, pán predseda. Chcem po tom, ako budú odhlasované prerokované body, chcem vás poprosiť o dvojminútovú prestávku na poradu klubu a následne sa chceme vyjadriť k odvolávaniu predsedníčky eurovýboru s tým, že za SaS bude hovoriť poslankyňa Marcinková.
Pročko, Jozef, poslanec NR SR (2023-11-21):
Pani Cigániková, nehovoríte pravdu. Nehovoríte pravdu a vieme, prečo nehovoríte pravdu. Zdravotné poisťovne dostali dva roky, aby si urobili prehľad a zazmluvnili poskytovateľov zdravotnej starostlivosti aj v zahraničí. To nemal robiť... Počúvate ma, pani Cigániková? Nie. No. To nemal robiť štát, pani Cigániková, ale zdravotné poisťovne, keďže majú miliardy eur, ktoré im ľudia cez zdravotné poistenie platia, pani Cigániková, a je mne, je mi ľúto, že teraz nepočúvate, pretože vy tu rozprávate, že vy nie ste bulvár? Vy, ktorá práve to Matovičove vystúpenie o tej princeznej a o tom, že krásne ženy, veď všetci vieme, kto dostal v časopise Plus krásnu, krásny, naozaj nádherný, úžasný promo-článok, aká je nádherná pani poslankyňa Cigániková a za čo to dostala? Za čo to dostala? Za to, že naozaj krásny a úžasný Haščák dostal v esemeske ubezpečenie, že naozaj Cigániková bojuje za tú Pentu a je, bojuje za to. Pani Cigániková, nehovoríte pravdu, zdravotné poisťovne dostali dva roky, aby si ten prehľad urobili a zazmluvnili poskytovateľov zdravotnej starostlivosti. Vy tu, vy tu robíte divadlo vpredu, naozaj tu tlieskali vám smerohlasáci, veď od začiatku je jasné, že vy, pani Cigániková, ste tá osoba, ktorá naozaj s tou Dôverou je spojená každým pórom svojej kože! To je neskutočné, pani Cigániková, čo tu aj teraz predvádzate. Ďakujem veľmi pekne.
Škripek, Branislav, poslanec Európskeho parlamentu (2017-03-31):
Ja čakám na tú časomieru, že či prvá začne.
A. Přidal, poslanec: (2004-03-10):
A ešte by som vám chcel povedať,  ako to bolo s tými vajcami. Keď som bol malý, tak boli v obchodoch vajcia, ktoré boli opečiatkované červenou farbou. Ja som tomu celkom nerozumel a moja babka kupovala tieto vajcia domov a ja som ich s takou handričkou čistil od týchto červených pečiatok a potom sme ich vracali do obchodu, aby mohla splniť kontingent, ktorý ste im vy predpísali. Tak, a produkcia vajec rástla. (Smiech a potlesk.)
Šeliga, Juraj, podpredseda NR SR (2021-02-03):
Ďakujem, pán poslanec. Na vás chce reagovať pán poslanec Kočiš. Nech sa páči.
Kuffa, Štefan, poslanec NR SR (2014-12-09):
Tiež som sa pousmial nad tým výrazom, že síce návrh nie je liberálny, ale treba zapojiť zdravý rozum. Lucia, ja ťa tak vyzývam, aby si aj pri iných zákonoch tak zapojila ten zdravý rozum a teším sa, že si to tu predložila. A si to tu tak odprezentovala, že ty nie si ani taká liberálka, skôr si konzervatívna. Rada varíš, rada upratuješ, tak (povedané so smiechom) toto jeden z tých tvojich návrhov a ja ti držím palce, ja ti podporím tento návrh zákona. A súhlasím a dával som aj pozor. To tak trošku na okraj humorne, ale áno, je to tak, že veľmi často sa predražujú mnohé služby tým, že sa externe objedná ten dodávateľ služieb pri tom upratovaní konkrétne, keď si to tak spomenula. A tie služby sú naozaj zbytočne drahé, ale myslím si, že nie je viac čo dodať. Tento návrh, zákona, ktorý si tu predložila, tak ho podporím aj ja pri hlasovaní. Ďakujem.
J. Liška, minister obrany SR: (2004-06-23):
Vážený pán predseda, vážené panie poslankyne, vážení páni poslanci, prosím vás o vyslovenie súhlasu s pristúpením Slovenskej republiky k Zmluve medzi štátmi, ktoré sú zmluvnými stranami Severoatlantickej zmluvy, vzťahujúcej sa na status ich ozbrojených síl. Ďakujem.
Laššáková, Jana, podpredsedníčka NR SR (2013-06-18):
Ďakujem pani poslankyni Vittekovej. Konštatujem, že Národná rada navrhuje prezidentovi Slovenskej republiky na vymenovanie za generálneho prokurátora kandidáta Jaromíra Čižnára. Budeme pokračovať prvým čítaním o vládnom návrhu zákona o elektronickej podobe výkonu pôsobnosti orgánov verejnej moci a o zmene a doplnení niektorých zákonov. Vládny návrh zákona je uverejnený ako tlač 545, návrh na jeho pridelenie na prerokovanie výborom je v rozhodnutí č. 520. Prosím podpredsedu vlády a ministra financií Slovenskej republiky Petra Kažimíra, aby vládny návrh zákona uviedol. Nech sa páči, pán podpredseda, máte slovo. [Rokovanie o vládnom návrhu zákona o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) , tlač 545.]
Žitňanská, Lucia, poslankyňa NR SR (2013-05-29):
Pán predseda, dajte, prosím, hlasovať o návrhu zákona ako o celku.
Jarjabek, Dušan, poslanec NR SR (2018-09-13):
Ďakujem pekne. Ďakujem pekne za slovo, pán predsedajúci. V prvom rade, pán Dostál, prestaňte nekorektne politicky vydierať. A teraz k veci. Anonym je svinstvo. Neviem, či sa na tom dohodneme. Neviem si predstaviť, že ja by som niekedy poslal na niekoho anonym. Vy možno áno. Pre mňa je anonym čosi, čo sa ako nedá absolútne zdôvodniť. Je to proste svinstvo. Ja vám poviem jeden príklad občiansky, prečo si myslím, že je to svinstvo, a prečo si myslím, že je tento návrh dobrý, hoci anonymy sa ďalej budú vyšetrovať, ale pokiaľ to niekto uzná za vhodné, viete? Ja vám poviem inú vec, úplne občiansku. Predstavte si, že príde na mňa anonym, že som vykradol banku. Vykradol som banku, hej? Je na mňa trestné oznámenie, polícia ma prešetruje, vyšetruje, mám nejakú rodinu, mám nejaké deti. Pol roka sa to točí okolo mňa, som podozrivý, točím sa v médiách, nemôžem ísť na ulicu, preto lebo takto na mňa ukazujú prstom. Po pol roku sa ukáže, že je to omyl, proste že sa ten skutok nestal. Koho ja, ako sa mám brániť, koho ja mám žalovať za poškodenie dobrého mena? Moje, mojich detí, mojej rodiny? Takto to na mne zostane ako placka. Nepomôže mi nikto, len preto, že nejaký, kto ten, áno, kto tie anonymy uznáva, napríklad vy, na mňa podal anonymné udanie za to, že som vykradol banku, lebo si chce so mnou niečo vyriešiť, povedzme politicky. Viete si to predstaviť? Pre toto je tento zákon dôležitý, aby existoval, práve kvôli takým ľuďom ako vy, ktorí takéto anonymy obhajujú. To je všetko.
Paška, Pavol, predseda NR SR (2012-12-11):
Pán poslanec Uhliarik.
Mihál, Jozef, poslanec NR SR (2014-09-09):
Ďakujem, Martin, že si objavil dôvod, prečo tu všetci sedíme a rokujeme o skrátenom legislatívnom konaní k zákonu o vianočných príspevkoch. No jednoducho my tu robíme štafáž politickej strane SMER pri plnení jej nejakých uznesení zo straníckeho SMER-u. No tak to sme teda dopracovali. To sme teda dopracovali. Ja sa len čudujem, prečo ste nemali tú odvahu, pán minister, a prečo ste ten skutočný dôvod, že skrátka to bola vám zadaná stranícka úloha, termín 1. 10., nedali férovo do dôvodovej správy a schovávate sa za nejaké ústavné dôvody a za ľudské práva a ľudskú dôstojnosť. To je úplná hanba a absolútny výsmech všetkým ľuďom, ktorým vianočné príspevky Sociálna poisťovňa vypláca.
Pollák, Peter, poslanec NR SR (2024-09-13):
Ďakujem za slovo. Pán poslanec, vy ste takisto načrtli nezvolenie v predchádzajúcom volebnom období Ľuboša Blahu za šéfa ľudskoprávneho výboru. Tak ja by som to chcel pre celé plénum dokresliť, keďže som mal tú možnosť v minulom volebnom období predsedať tomuto výboru. Bol som podpredseda, nemali sme predsedu, tak som ako podpredseda viedol tento výbor. A celé volebné obdobie sme tlačili na kolegov zo SMER-u, aby si naozaj zvolili alebo navrhli korektného uchádzača o tento post. Oni namiesto toho, aby naozaj namiesto Ľuboša Blahu navrhli niekoho zodpovedného na tento výbor, tak tento výbor ponúkli potom kotlebovcom a tí navrhli Mazureka na šéfa ľudskoprávneho výboru. Tak mi teraz povedzte, aby možno aj celé Slovensko pochopilo, aký záujem naozaj mala strana SMER obsadiť tento dôležitý post dôležitého výboru, ľudskoprávneho, keď na jednej strane smeráci navrhovali človeka, ktorý vyznáva diktátorské režimy, a následne to vymenili tento, tento výbor a dali to človeku, ktorý je odsúdeným fašistom s papiermi. Ako by vyzeral tento výbor, ľudskoprávny výbor? A ešte na dokreslenie celej situácie tak vám poviem jednu historku. V čase, kedy už nebohý teraz generál Lučanský mal prvé zranenia vo väzbe, tak Robert Fico robil veľké tlačovky, videá, kampane o tom, ako požiada predsedajúceho tohto výboru, teda mňa, o to, aby bol zvolaný poslanecký prieskum. Čakal som naozaj, že Robert Fico príde s touto iniciatívou, keďže bol členom tohto výboru, a že predostrie nejaké uznesenie. Ja som bol schopný naozaj zvolať tento poslanecký prieskum. Viete, čo sa stalo? Nič. Povedal to vo videu a tam to aj skončilo.
P. Hrušovský, predseda NR SR: (2003-07-04):
(Hlasovanie.) 134 prítomných, 84 za návrh, 1 proti, 48 sa zdržalo, 1 nehlasoval. Konštatujem, že pozmeňujúce a doplňujúce návrhy pána poslanca Malchárka sme schválili.
Blaha, Ľuboš, podpredseda NR SR (2024-02-16):
Pán poslanec Jaroslav Spišiak.
Žiga, Peter, podpredseda NR SR (2023-11-23):
241. Pani poslankyňa Kolíková.
Šuteková, Miriam, poslankyňa NR SR (2023-02-07):
Vážený pán predseda, vážení poslanci, v rozprave nevystúpili žiadni poslanci a neboli predložené žiadne pozmeňujúce návrhy. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2003-02-26):
(Hlasovanie.) Prítomných 110 poslancov, za návrh hlasovalo 98, proti hlasovalo 8, hlasovania sa zdržali 4. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči, uveďte lehoty a výbory. R. Vavrík, poslanec: Pán predseda, prosím, keby ste dali hlasovať o tom, že Národná rada v súlade s rozhodnutím pána predsedu Národnej rady prideľuje predložený návrh zákona na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie, osobitnému kontrolnému výboru na kontrolu činnosti Slovenskej informačnej služby, osobitnému kontrolnému výboru na kontrolu činnosti Vojenského spravodajstva a napokon výboru pre obranu a bezpečnosť, ktorý zároveň bude gestorským výborom. Ďalej, prosím, dajte hlasovať aj o tom, aby výbory, ktoré som uviedol, prerokovali tento návrh do 9. apríla a gestorský výbor aby ho prerokoval do 11. apríla tohto roku.
Bugár, Béla, podpredseda NR SR (2017-10-11):
Prerušujem rokovanie o tomto bode programu. O jedenástej budeme pokračovať hlasovaním a potom dokončíme tento bod a pokračujeme podľa schváleného programu. (Krátka prestávka.) (Po prestávke.)
Kollár, Boris, predseda NR SR (2020-04-02):
Ďakujem. S ďalšou faktickou poznámkou vystúpi pán poslanec Kotleba, nech sa páči, máte slovo.
Matovič, Igor, poslanec NR SR (2024-09-26):
... ľudí, ktorí ho volili. Je to normálne, prosím vás, sa pýtam. (Hovorené súbežne s predsedajúcim.)
Kotleba, Marek, poslanec NR SR (2020-04-23):
Ďakujem pekne za slovo. Tak mali sme tu už rôzne vyjadrenia, od historického okienka po nejaké extrémistické okienko, ale chcel by som reagovať na pána Mariana Kotlebu ohľadom exekúcií. Štát tu chystá nejakú exekučnú amnestiu, samozrejme, len od štátnych inštitúcií, ale dôležitejšie by bolo asi spomenúť to, že niektorí poslanci za stranu ZA ĽUDÍ asi by potom nemali z čoho žiť ani v predvolebnej kampani, aj potom, keby tieto, táto exekučná amnestia bola aj na niektoré súkromné firmy pána Andreja Kisku, ktorý (reakcie z pléna) priviedol ľudí naozaj do zúfalej situácie v tomto období. (Prerušenie vystúpenia predsedajúcim.)
P. Hrušovský, predseda NR SR: (2003-09-10):
(Hlasovanie.) Prítomných je 133 poslancov, za 93, proti 7, zdržalo sa 33. Návrh sme schválili. Poprosím teraz pána poslanca Kaliňáka, ktorého určil výbor pre obranu a bezpečnosť ako svojho predsedu, aby Národnej rade navrhol uznesenia o prerokúvaní vládneho návrhu zákona o zvýšení výsluhových príspevkov a výsluhových dôchodkov zo sociálneho zabezpečenia policajtov a vojakov v roku 2003 (tlač 340). Pán predseda Kaliňák.
P. Paška, predseda NR SR: (2009-04-29):
(Hlasovanie.) 117 prítomných, 28 za, 11 proti, 78 sa zdržalo. Konštatujem, že sme neschválili návrh novely zákona č. 147/2001 Z. z. o reklame. Pán poslanec Pavlis teraz bude v druhom čítaní  uvádzať hlasovanie o návrhu poslancov Národnej rady Slovenskej republiky Róberta Madeja a Petra Pelegriniho na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Pán poslanec, máte slovo.
Heger, Eduard, poslanec NR SR (2019-11-26):
Ďakujem pekne, pán predseda. Pán kolega Vážny, ja teda pristúpim trošku na túto vašu argumentáciu a položím vám pár otázok. Chcem sa teda opýtať, že tak potom prečo ten pán predseda úradu, keď vy teda prinášate taký dobrý nápad, tak potom by mal odstúpiť tento pán predseda, keď on vám to blokuje proste takýto dobrý nápad, lebo to je naozaj konflikt akože, keď takúto úžasnú vec, ktorú vy prinášate a hovoríte, že je to úplne že kľúčová, kritická, nezasahuje do toho, do tej súťaže a podobne, a sám pán predseda úradu si dovolí ako keby sa k tomu postaviť. Však je to nezávislý úrad, to by sme zase boli radi, aby takto vystupoval. Ale ja tam nechápem úplne teraz tento, tento konflikt tej argumentácie. A druhú vec, ktorú sa vás chcem opýtať, prosím vás, povedzte pár príkladov, kde teda doteraz bol problém s obstarávaním tej kritickej infraštruktúry, lebo ja napríklad ako predseda výboru pre kontrolu Vojenského spravodajstva, keď ste zobrali do úst tú obranu a podobne, tak ja som nepostrehol, že by sme sa niekedy bavili o tom, že je problém teda vyobstarať nejakú takúto, proste veci, techniku alebo IT a podobne. Takže mňa by zaujímalo možno nejakých takých pár konkrétnych príkladov, ktoré teda odstráni tento váš návrh, a zároveň ostávam pri tej argumentácií tých rizík, pretože žijeme v realite. Viete, tu si môžme namaľovať akýkoľvek obraz, ale žijeme v realite a vidíme, ako už dnes to verejné obstarávanie je mnohokrát zneužité. A toto, čo vy robíte, rozširujete, to len dáva omnoho väčší priestor, takže poprosil by som, ak viete tie príklady. A potom mi naozaj nesedí tam tá argumentácia, že samotný pán predseda. Tak však navrhnite teda, aby sme ho odvolali alebo čo, keď teda takto prudko; ja teda určite nebudem za to, aby sme ho odvolali, ale pýtam sa vás, keď tak prudko voči nemu vystupujete. Ďakujem.
Mihál, Jozef, poslanec NR SR (2014-11-26):
Pán predseda, ja by som poprosil technikov o opravenie môjho hlasovania, keď som hlasoval za návrh pani poslankyne Žitňanskej na vrátenie zdržať, chcel som hlasovať za.
Laurenčík, Milan, podpredseda NR SR (2021-09-22):
Pán poslanec Ľudovít Goga s faktickou poznámkou. Nech sa páči.
Laurenčík, Milan, podpredseda NR SR (2021-09-30):
Pani poslankyňa Romana Tabák, s faktickou poznámkou nech sa páči.
Beblavý, Miroslav, poslanec NR SR (2013-10-23):
Vždy pri iných predsedajúcich to bolo tak, že sa spýtajú nakoniec. Ale akceptujem to, ďakujem vám za ústretovosť, dovoľte mi teda reagovať. Pán poslanec Osuský, musím sa ostro ohradiť proti tvrdeniu, že Gymnázium na Novohradskej produkuje najlepších absolventov matematiky na Slovensku, ako absolvent Gymnázia na Grösslingovej, ktoré malo najlepšie výsledky v tejto oblasti, sa musím zásadne ohradiť. A teraz vážne. Martin Poliačik, samozrejme, úplne s tým súhlasím. A myslím si, že to nie je v rozpore s tým, čo som hovoril. Tá modularita väčšia systému je namieste, a jeho priepustnosť je namieste, len naozaj musí byť opretá o možnosť žiakov a škôl si budovať tie cesty. Ja sa pamätám na môjho brata, ktorý maturoval v roku 1989. A tým pádom mal ešte na gymnáziu niečo, čo sa volalo základy odbornej prípravy, čo bolo také predstieranie remesla pre gymnazistov, okrem toho, že moji rodičia strávili s mojím 18-ročným bratom dve noci snažením sa rysovať pred tým, než to vzdali, z toho nejaký veľký úžitok nebol. Takže možnosť, aby ľudia naozaj modulárne si kombinovali všeobecné a konkrétne zručnosti, je podľa mňa úplne namieste. A každý z nás ju podporuje. Ale musí to byť podporované, by som povedal, žiakmi a školami, nemôže to byť nanútené, ako toho aj trošku sme svedkami. No a, pán poslanec Fronc, ja úplne s vami súhlasím. A ja som ani nenapádal dohadovacie konanie ako také. Ja som práve povedal, že ja oceňujem to, že ministerstvo sa to snaží v zákone nejako štruktúrovať, aj keď reálne si tam necháva tie zadné dvierka tým, že uvádza aj iné dôvody, ale skôr som sa snažil poukázať, že oproti dnešku je to malá zmena, teda že reálne to dohadovacie konanie zostáva také, aké je, s miernou štruktúrou v zákone. Ale to, že minister by právomoci ten systém korigovať v drobnostiach mal mať, ja s tým nemám problém, aj keď rozmýšľam, keby ministrom školstva sa stal pán Jahnátek, že čo by to celkom znamenalo pre slovenské školstvo, takisto ako napríklad váš návrh, ktorý nakoniec neschválil tento parlament, aby mohol udeľovať výnimky z kvalifikačných predpokladov. Myslím si, že vo svetle tohto by celé Komjatice už učili niekde na slovenských vysokých školách. A k pani kolegyni Nachtmannovej. Ja som rozmýšľal, či ste ma nechceli pochopiť kvôli intelektuálnym alebo zlej vôli. A dospel som k tomu, že je to zlá vôľa. A na zlú vôľu sa nedá inak reagovať, ako poprosiť o to, aby sme hľadali... (Prerušenie vystúpenia časomerom.)
Sulík, Richard, poslanec NR SR (2013-12-18):
Ďakujem pekne, pán predseda. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šutaj Eštok, Matúš, poslanec NR SR (2020-04-29):
Ďakujem pekne za reakcie. Ku kolegom z opozície poviem len toľko, že my sme sa preto nezaoberali týmto vyhlásením vážne, lebo je to z kategórie vedecko-fantastickej literatúry. A tú ozaj nechcite, aby sme brali vážne. No a čo sa týka toho neustáleho porovnávania, ja by som bol rád, aby ste už s tým konečne prestali, lebo vy o sebe tvrdíte, že ste najlepší, najmúdrejší, naše hlasy nepotrebujete, tak už sa, prosím, prestaňte oháňať dookola predchádzajúcou vládou. Ukážte nám, že ste tí najlepší a buďte nám vzorom. Ja si myslím, že tých osemnásť riadkov vedy tým vzorom v žiadnom prípade nemôže byť, a skôr si myslím a trvám na tom, že je to obrovskou hanbou. Ďakujem pekne.
Jaurová, Zora, poslankyňa NR SR (2024-02-13):
Vážené kolegyne, vážení kolegovia, ja teda by som pokračovala. Predtým, ako sme hlasovali, som hovorila o tom, že tieto návrhy od poslancov SNS a ďalších poslancov sú predkladané ako poslanecké návrhy, ale v skutočnosti by to mali byť vládne návrhy, a aj o tom, prečo je takýto postup podľa mňa nesprávny a oslabuje celý demokratický proces, demokratický charakter legislatívneho procesu. A vlastne na záver by som chcela povedať, že keďže to je takto, tak my si, samozrejme, musíme klásť otázku o tom, že aký je reálny zámer tohto napríklad konkrétne zákona, ktorý mení počet členov dozornej komisie vo Fonde na podporu umenia. A ako som už bola spomenula, na nedávnej tlačovej konferencii sa pani ministerka kultúry spolu aj s pánom predsedom výboru Michelkom a ďalšími predstaviteľmi v podstate priznali k tomu zámeru ovplyvňovať rozhodovací proces o prideľovaní podpory vo verejnoprávnych umeleckých fondoch. Ten systém ale funguje tak, že o podpore v skutočnosti rozhodujú odborné komisie, ktoré menuje rada fondu, a preto sa teda pýtam naozaj, či budú k tomuto zákonu v druhom čítaní nejaké pozmeňovacie návrhy, ktoré zmenia kreovanie Rady FPÚ, či budú ďalšie návrhy, ktoré budú zasahovať do rozhodovacích mechanizmov v odborných komisiách, pretože ak áno, znamená to tak fundamentálny zásah do samotnej podstaty fondov, do ich riadiaceho princípu verejnoprávnej podstaty a nezávislosti, že ide de facto o zrušenie týchto inštitúcií a návrat k stavu spred roka ´89. Tieto legislatívne zámery, či už tento zákon, ale aj tie nasledujúce štyri, a plány sú aj dôležitou súčasťou verejnej výzvy na odstúpenie ministerky kultúry Martiny Šimkovičovej, ktorú podpísalo takmer 190-tisíc občanov, a takisto sú súčasťou nášho odôvodnenia k odvolávaniu ministerky kultúry. Je očividné, že tieto zámery vzbudili veľmi veľký odpor v odbornej obci, ako hovorí pani ministerka, naprieč celým spoločenským spektrom. Nechcem tu, samozrejme, predkladateľom zákona pripisovať zlé motívy a v podstate ani prejudikovať budúce činy, a tak by som ich chcela poprosiť, aby tento a ďalšie návrhy o verejnoprávnych fondoch stiahli z rokovania Národnej rady a predložili ich s riadnymi dôvodovými správami do štandardného legislatívneho procesu s medzirezortným pripomienkovým konaním, v ktorom bude možné viesť odborný dialóg, vďaka ktorému by sme teoreticky mohli aj v tejto Národnej rade dospieť k zlepšeniu fungovania verejnoprávnych kultúrnych fondov a kultúry ako takej. Ďakujem pekne.
S. Janiš, poslanec: (2008-11-28):
A s čím s vami súhlasím. Súhlasím s tým, že áno, pán podpredseda, pre verejnosť musí byť známe, že vláda Roberta Fica urobila tajnú dohodu, tajnú dohodu na vyplatenie 2 mld. korún cyperskej firme. Áno, súhlasím, toto musí byť verejnosti známe. A verejnosť musí vedieť, že vláda Roberta Fica túto tajnú dohodu podpísala, aj keď ju podpísať nemusela. Aj toto je dobré, aby to verejnosť vedela, že ju podpísala, aj keď ju podpísať nemusela, lebo nevyužila všetky právne možnosti na zvrátenie rozhodnutia Najvyššieho súdu. Súhlasím s vami, pán podpredseda, aj o tomto verejnosť musí vedieť. A je dobré, že vie, že nemusela podpísať 2 mld. korún na Cyprus a podpísala 2 mld. na Cyprus.
Dubéci, Martin, poslanec NR SR (2024-01-23):
Ďakujem za slovo, pán predsedajúci. A teda sa vyjadrím aj k všetkým, teda k pánovi predrečníkovi, len teda oceňujem aj pani poslankyňu Plavákovú a tá kreativita, ktorá sa tu deje, je veľmi pekná, aspoň dačo z tohto je. No, páni kolegovia, ja, ja... hovorí, už sa tu tak začína o tom rozprávať, že no, blokuje sa tu parlament a je to hrozné, v Kamenici nad Cirochou teda bolo výjazdové rokovanie vlády a pán premiér bol veľmi nahnevaný, lebo toto skrátené legislatívne konanie sa predlžuje a on nevie rokovať o veciach, o ktorých treba rokovať. Mňa by veľmi zaujímalo, že koľko ľudí v Kamenici nad Cirochou sa tešilo z toho, že sa idú skracovať tresty pre závažnú trestnú činnosť a koľko ľudí v Kamenici nad Cirochou si povedalo, kedy už konečne sa presadí ten, to zrušenie ÚŠP a najmä tá, tá, tie drakonické tresty, ktoré určite v Kamenici nad Cirochou všetci úplne veľmi cítia, takže toľko k tomu. Kolegovia z väčšiny, prosím vás, prerušte kľudne rokovanie o tomto bode, neni to, nie je to vôbec také komplikované, jeden procedurálny návrh, je vás dosť a poďme sa baviť o iných veciach. No, len vy tu nemáte na to odvahu, keď, keď ste sa chceli rozprávať o europarlamente, tak ani o europarlamente sa nedalo rozprávať, hoc furt v tých, stále v tých reláciách či už pán premiér, alebo, alebo, alebo minister Šutaj Eštok proste potom rozprávajú, aké, aké je to všetko tu hrozné a aké sú tie veci dôležité. Tak konajte, spojte aktivity, činy so slovami, ktoré, ktoré púšťate do éteru! Ďakujem pekne. (Potlesk.)
Jurzyca, Eugen, poslanec NR SR (2016-06-17):
Ďakujem pekne. Neodkloním sa od témy, ale trošku ju rozšírim, s dovolením. Vzhľadom na to, že reagujem teda na vystúpenie Joža Mihála, ktoré bolo teda jedno z tých jeho bravúrnych z viacerých pohľadov, chcem zvýrazniť to, ako vlády Roberta Fica pristupujú k dlhodobej udržateľnosti verejných financií. Tak, tak v roku 2012 prijali reformu, ktorá znížila rast dôchodkov dlhodobo. Tým pádom sa zvýšila udržateľnosť našich verejných financií, dlhodobá, a tým pádom mohli viac rozdávať. Niekoľko rokov rozdávali, minulý rok 737 mil. eur bolo vybraných navyše a tie sa rozdali. No, a nakoniec sa znova zvýšia dôchodcom tie dôchodky a budeme mať späť neudržateľné verejné financie a rozdané peniaze. Pozor na to! Ďalší príznak toho nestarania sa o dlhodobé verejné financie a o dlhodobé perspektívy Slovenska je to, že naozaj to, čo tu hovoril Jožo Mihál, štyri roky sa nezvyšovala podpora rodín s deťmi. A presne, ako tu aj ďalší hovorili, bude to chýbať. V demografii to bude chýbať. A ten dôvod je jednoducho ten, že to budú deti, ktoré budú zaujímavé z hľadiska verejných financií až po voľbách. Preto sa nepodporujú. A tretí bod je ešte tá výstavba škôlok. Naozaj, tam je tiež pekne vidno, ako tá vláda uvažuje. Nie je to systémové opatrenie. Sem-tam sa nejaká škôlka postaví. Dajme ľuďom s deťmi viac peňazí a tie škôlky za nimi prídu. Ďakujem.
Klus, Martin, podpredseda NR SR (2019-10-25):
S reakciou na faktickú poznámku pán predseda Zelník.
Tkáčová, Jarmila, poslankyňa NR SR (2011-10-21):
Schváliť.
Dostál, Ondrej, poslanec NR SR (2017-05-10):
Keďže sa žiadny z vládnych poslancov neprihlásil do rozpravy ani s faktickou poznámkou ako reakciu na vystúpenie pána poslanca Uhríka, tak to urobím ja, pretože si myslím, že je dôležité, aby v tejto snemovni zaznel aj hlas opačný, hlas, ktorý víta tento návrh zákona, ktorý si uvedomuje dôležitosť podpory kultúry národnostných menšín, že je to niečo, čo hovorí o kultúrnosti celej spoločnosti, ako sa väčšina správa k menšinám, tie menšiny môžu byť rôznym spôsobom definované, v tomto prípade sú definované národnosťou. Myslím si, že je dobré, že máme na stole tento návrh zákona a nielen preto, že sa zvyšuje objem prostriedkov, ale aj preto, že sa vytvára mechanizmus istého samosprávneho rozhodovania menšín o použití prostriedkov, ktorými štát podporuje ich kultúru. Tak je to podľa môjho názoru správne, tak to zodpovedá duchu ústavy a duchu menšinových práv, ktoré sú v ústave zakotvené. A pokiaľ ide o Maticu slovenskú, tak mám presne opačný názor ako pán poslanec Uhrík. Myslím si, že je trestuhodné a neprípustné, aby inštitúcia financovaná z prostriedkov daňových poplatníkov šírila fašistické názory, šírila informácie a videá, ktoré ospravedlňujú a ospevujú fašistický slovenský štát, ktorý má zodpovednosť za smrť desaťtisícov občanov, ktorých poslal do nacistických koncentračných táborov. Čiže tam by sme mali ísť presne opačným smerom a treba zvážiť, že či vôbec takáto inštitúcia si zaslúži finančnú podporu zo strany štátu.
Antal, Peter, poslanec NR SR (2019-06-19):
Ďakujem za slovo. Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Gašpar, Tibor, podpredseda NR SR (2024-09-10):
Ďakujem spravodajcovi z výboru pre pôdohospodárstvo a životné prostredie. Otváram rozpravu k tomuto bodu programu. Konštatujem, že do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne a konštatujem, že rozpravu považujeme za skončenú. Ak chce k rozprave zaujať stanovisko navrhovateľ, nech sa páči. Nie. Žiada si záverečné slovo spoločný spravodajca? Nie. Termín hlasovania?
P. Paška, predseda NR SR: (2008-04-11):
Otváram rozpravu. Písomnú prihlášku nemám. Do rozpravy pani poslankyňa Belásová, Novotný. Končím možnosť sa prihlásiť. Pani poslankyňa Belásová.
Figeľ, Ján, podpredseda NR SR (2014-02-05):
S reakciou, nech sa páči, Martin Poliačik.
Krajčí, Marek, poslanec NR SR (2019-02-08):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kondrót, Maroš, poslanec NR SR (2019-06-20):
Pán predsedajúci, keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Kažimír, Peter, minister financií SR (2016-09-06):
Ja vám len dám krátku informáciu. Ono návrh zákona má celkovo pozitívny vplyv jeden a pol milióna eur, to je v doložke, to sú aj plusové, aj mínusové položky. A podľa našich prognostikov alebo proste Inštitútu finančnej politiky, ktorý robí výpočet k jednotlivým zákonom, hlavne tzv. superzaisťovací príkaz mal mať jednoznačne pozitívny vplyv na verejné financie. Náklady spojené s udržaním alebo rozširovaním informačných systémov sú bežné,. Z tohto pohľadu tú samotnú sumu predpokladám, že môžeme riešiť na finančnom výbore, to znamená, pri tomto zákone už teraz vám môžem povedať, že bude teda prístupný prísť privolaný zástupca Finančnej správy. Podľa mojich informácií aj tak prezident Finančnej správy sa chystá na výbor finančný, kde, kde chce hovoriť o rozvoji v informačných systémoch vo Finančnej správe na najbližšie obdobie, keďže to to bolo predmetom veľkých debát a diskusií v poslednom období. Čiže treba dopredu podľa mňa o týchto veciach hovoriť, aby bola o tom diskusia aj väčšia miera transparentnosti. Ďakujem.
Laššáková, Jana, podpredsedníčka NR SR (2014-11-10):
Pán poslanec Jarjabek.
Bugár, Béla, podpredseda NR SR (2017-02-08):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko k rozprave? Nie. Pán spravodajca? Nie. Prerušujem rokovanie o tomto bode programu. A ešte pred tým, čo by som teda otvoril ďalší bod programu, chcem vás informovať, že pán predseda Národnej rady zvoláva poslanecké grémium na tri štvrte na jedenásť, to znamená o takých 12-13 minút. Ďalším bodom je prvé čítanie o návrhu poslancov Mariana Kotlebu, Rastislava Schlosára, Jána Kecskésa, Natálie Grausovej a Jany Nehézovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia, tlač 371. Dávam teraz slovo pánovi Schlosárovi, pánovi poslancovi, aby odôvodnil návrh zákona. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Jána Kecskésa, Natálie Grausovej a Jany Nehézovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 371.)
Jurinová, Erika, podpredsedníčka NR SR (2012-06-21):
Reakcia.
Lebocký, Tibor, poslanec NR SR (2012-07-31):
Týmto sme odhlasovali tak body spoločnej správy, ako aj pripomienky z rozpravy a mám splnomocnenie gestorského výboru. Dajte, prosím, hlasovať o tom, že Národná rada prerokuje uvedený poslanecký návrh zákon v treťom čítaní ihneď.
Lučanský, Adam, poslanec NR SR (2024-05-14):
Čiže, prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Brocka, Július, poslanec NR SR (2015-11-11):
No tak tie moje kolegyne zo sociálneho výboru navrhujú, že obsahom toho zákona je, aby sa tie štandardy posudzovali až o dva roky čiže nie teraz. A k pani poslankyni Tomanovej. Keď sa vracia k roku 2006, ma napadá reakcia, možno ste si to všimli, nový kanadský premiér, mladý premiér Trudeau, keď mu novinárka položila podľa neho impertinentnú otázku, tak odpovedal jej, že je rok 2015, pani poslankyňa, dnes je rok 2015.
D. Lipšic, podpredseda vlády a minister spravodlivosti SR: (2005-03-21):
Pán poslanec ma interpeloval s otázkou zásahov do fungovania súdov a prokuratúry. Ja som mu vo svojej odpovedi odcitoval aj konkrétne znenia zákona, ktoré mi dávajú oprávnenia podľa Trestného poriadku a zákona o sudcoch a prísediacich v konkrétnych prípadoch konať a navrhovať konkrétny postup, aj v trestných veciach. Bol som ale prekvapený, že takúto interpeláciu som dostal od pána poslanca Mečiara, autora amnestií, ktoré práve zabránili, aby prokuratúra a súdy mohli vykonávať svoje ústavné a zákonné postavenie. Boli ste to vy, pán poslanec, ktorý ste nazvali Ústavný súd chorým prvkom nášho systému. To boli vaše dva príspevky k nezávislosti súdnej moci. Veľmi kvitujem, že zrazu sa tak staráte o nezávislosť súdnej moci. Ubezpečujem vás, že je to aj môj cieľ, môj záujem, ale aj to, aby súdna moc bola dôveryhodná aj voči občanom tejto republiky, aby rozhodovala zákonne a spravodlivo. Spomínali ste tiež Trestný zákon a rôzne paralely, ktoré vám v súvislosti s mojimi výrokmi napadajú. Ja som povedal presný výrok, ktorý súvisel so schválením konkrétnych pozmeňujúcich návrhov v pléne tejto Národnej rady. Boli to presné výroky, na ktorých trvám a neberiem ich späť. Úroveň, na ktorú ste sa, pán poslanec, vy znížili, verím, že na takú úroveň sa v budúcnosti ja nikdy neznížim. Keď som vám nedávno v televíznej relácii povedal, že vaša vláda bola prejavom zla v politike a že v politike existuje reálne dobro a reálne zlo tak ako v celej spoločnosti, myslím to vážne aj dnes. Vaša politika bola prejavom zla a myslím si, že bola takýmto prejavom aj v justícii. Konkrétnym príkladom boli vydané amnestie, ktorými ste zabránili priechodu spravodlivosti. Preto považujem z vašej strany za farizejské interpelovať moju osobu v súvislosti s nezávislosťou súdnej moci. (Potlesk.)
P. Paška, predseda NR SR: (2007-05-10):
Konštatujem, že sme pridelili návrh zákona výborom a určili lehoty na prerokovanie, ako aj gestorský výbor. Ešte raz požiadam teraz pána predsedu výboru pre financie, rozpočet a menu pána Jozefa Buriana, aby uvádzal hlasovanie v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov a o zmene a doplnení niektorých zákonov . Je to tlač 276.
M. Číž, podpredseda NR SR: (2007-10-26):
Za SMER vystúpi predseda Národnej rady pán Pavol Paška. Má slovo.
V. Veteška, podpredseda NR SR: (2005-01-18):
I. Hopta, poslanec: Som rád, že pán podpredseda vlády a minister Rusko potvrdil, že problém s našou kultúrou nastal po roku 1989. A ja mu poviem aj, prečo nastal tento problém. Pán Rusko, počúvajte, keď rozprávam, nebavte sa so svojimi kolegami, ste ministrom vlády a vážte si Národnú radu. Tento problém, pán minister, nastal preto, lebo ste rozpredali všetky podniky, ktoré zo svojho zisku niekedy dotovali kultúru. Chcem povedať, že tento problém po skončení tejto vlády bude ešte väčší, lebo aj vy máte záujem ešte rozpredať všetko to, čo zostalo, teda aj vrátane našich elektrární. Pán minister, v Amerike, v krajine vášho vzoru, existujú rôzne sekty a často sa stáva, že z rôznych príčin v týchto sektách páchajú samovraždy. Aj naša vláda sa správa svojím spôsobom tiež ako nejaká sekta, sekta, ktorá škodí tejto krajine, sekta, ktorá podvádza ľud Slovenska. Ja si myslím, že je najvyšší čas, aby aj naša vláda spáchala politickú hromadnú samovraždu a odstúpila, že tým urobí dobrý krok pre ľud tejto krajiny. Ja vám sľubujem, že ak to urobíte, zabezpečím vám dôstojný kar. Ďakujem.
Laššáková, Jana, podpredsedníčka NR SR (2014-02-06):
Pán poslanec Štefanec, nech sa páči.
Paška, Pavol, predseda NR SR (2014-03-27):
Takže hlasujeme o návrhu, z ktorého ste vyňali ktorý bod? O ktorom nemôžeme hlasovať?
T. Cabaj, podpredseda NR SR: (2010-02-09):
návrhu na vyslovenie súhlasu Národnej rady Slovenskej republiky s pristúpením Slovenskej republiky k Medzinárodnej zmluve o rastlinných genetických zdrojoch pre výživu a poľnohospodárstvo a s pristúpením Slovenskej republiky k Dohode o založení Svetového zverenského fondu pre diverzitu plodín . Vládny návrh je pod tlačou 1399, správa výborov ako tlač 1399a. Návrh tejto zmluvy odôvodní pán minister pôdohospodárstva Vladimír Chovan. Nech sa páči, pán minister, máte slovo.
P. Hrušovský, predseda NR SR: (2004-05-19):
(Prestávka.)
Šípošová, Janka, poslankyňa NR SR (2015-02-12):
Ďakujem pekne aj za kľud v miestnosti. Ja by som chcela poprosiť veľmi pekne vážené panie kolegyne a pánov poslancov, aby podporili tento pozmeňujúci návrh. A poviem aj, prečo okrem iného to má byť. Všetci sme dostali minulý týždeň e-mail od občana, neviem, či všetci sme si ho prečítali, pretože prišiel na asistentské adresy, a následne aj jeho poďakovanie trom poslancom, ktorí sa mu snažili pomôcť. Ide o občana, ktorý sa náhle v produktívnom veku stal osobou s ťažkým zdravotným postihnutím a dostal sa do absolútnej životnej krízy a kritickej situácie. Určite nebude mať ani na lieky, ani na návštevy nejakých špecialistov a už vôbec prednostné návštevy. Prosím vás, skúsme myslieť aj na ochranu ľudských práv takýchto ohrozených, zraniteľných skupín, ako sú dôchodcovia, občania s ťažkým zdravotným postihnutím, skúsme predchádzať ich kritickým životným situáciám. A takýto pozmeňujúci návrh a jeho prijatie by k tomu mohli byť príspevkom. Ďakujem.
P. Csáky, podpredseda vlády SR: (2002-01-31):
dovoľte mi, aby som vás informoval o tom, že prvá pracovná verzia zákona o zriadení Centra pre rovnaké zaobchádzanie je hotová. Predpokladám, že tento materiál môžem zaslať na medzirezortné pripomienkové konanie vo februári. Bol by som rád, keby vláda v marci k tomuto materiálu mohla zaujať stanovisko, aby ste to mohli dostať aj vy v Národnej rade. Pani poslankyne, páni poslanci, dovoľte mi, aby som využil aj túto príležitosť, aby som vás požiadal o podporu tohto materiálu pri prerokovaní v Národnej rade Slovenskej republiky. Ďakujem pekne.
Zajac, Pavol, poslanec NR SR (2013-09-11):
Ďakujem veľmi pekne všetkým, ktorí na mňa reagovali. Naozaj len k pánu Sulíkovi. Vláda to má napísané v návrhu štátneho rozpočtu, kto za to môže. Je to tam napísané, poplatky, ktoré boli zavedené v roku 2007, úrad pre reguláciu, pán Holjenčík, čiže očakávam, čo povie pán minister. Ďakujem veľmi pekne.
Číž, Miroslav, poslanec NR SR (2018-10-23):
... žijeme vo veľmi zvláštnych dobách. Sme v tejto slušnej strane, ktorá tu aj teraz sa prejavuje, tú hĺbku intelektu a prejavov, ktoré spravidla s múdrosťou nemajú ale absolútne nič spoločné, tak ten človek vykrikuje predsedovi strany, súperovi a bývalému premiérovi trojnásobnému a štvornásobnému, ako patrí do basy. Ďalší, pán kolega Galko vykrikuje, že všetci, ja a všetci ostatní sme zločinecká skupina. Teraz dokonca pán Budaj rovnakým spôsobom zistil veľmi investigatívne, že tu sedí zločinecká skupina. Síce potom začal vyprávať, ako treba s nimi rokovať a podobne. Pán Budaj, vy ste podľa môjho názoru mali veľkú šancu byť symbolom nových moderných dejín Slovenska a pravdepodobne vám nič nebránilo od roku ’90 povedzme, že aby ste predložili tejto spoločnosti zmysluplný program, ktorá nepochybne ten váš čistý, slušný, etický a jemný charakter ocení, a mohli ste to Slovensko viesť s pánom Osuským a tak ďalej. A sledoval som vaše pokusy a napriek teda tomu vášmu charakterovi, charakteru, ktorý sám tak značne oceňujete, ste sa dostali do parlamentu teraz na šnúrkach nohavíc pána Matoviča s jeho štvorčlennou stranou. Nenapadlo vás, že urážate aj 17-tisíc členov našej strany a že urážate 27 % ľudí, ktorí nás volili? Toto má byť ten váš odkaz novembra, o ktorom toľko rozprávate? Vy ste tou etickou ikonou, ako má vyzerať politický život, etika politického života? Akým spôsobom máme teda dobýjať tú kvalitu, ktorú potrebujeme pre tú krajinu, v tejto atmosfére? Podarilo sa vám rozdeliť spoločnosť, nepochybne, Sulík vykrikuje, že my sme ju rozdelili. Máme za sebou to, čo sme o sebe, o našej strane počúvali po tragickej udalosti smrti novinára a doteraz čo robíte, tie neuveriteľné hyenistické prejavy neustále s tým, že absolútne nie ste ochotní vstúpiť do slušného, korektného, demokratického, pán Osuský, demokratického boja, programového, hodnotového. Teraz tu aj spolu s pánom Dostálom máte neuveriteľné veci o verejnej a neverejnej voľbe. Čo ste, preboha, čítali? Veď to sú tak insitné hlúposti, čo vyprávate, pán kolega, že to sa ozýva až v nebi! Ktorú, ktorú literatúru mám doporučiť, aby ste si pozreli... (Prerušenie vystúpenia predsedajúcou.)
Grendel, Gábor, podpredseda NR SR (2020-06-10):
Áno, to bolo len na utíšenie kolegov.
Jurinová, Erika, podpredsedníčka NR SR (2014-10-21):
Otváram rozpravu. Do rozpravy som dostala tieto prihlášky: pani poslankyňa Jana Kiššová, pán poslanec František Šebej za klub MOST – HÍD, pán poslanec Alojz Přidal z klubu KDH, Martin Fronc z klubu KDH, pán poslanec Alojz Hlina. Dávam slovo prvej prihlásenej rečníčke, pani poslankyni Kiššovej.
D. Lipšic, podpredseda vlády a minister spravodlivosti SR: (2004-05-13):
Text dohovoru a dvoch doplňujúcich protokolov proti pašovaniu migrantov po súši, po mori a letecky a o prevencii, potláčaní a trestaní obchodovania s ľuďmi, osobitne so ženami a deťmi, boli 15. novembra schválené 55. valným zhromaždením OSN. Protokoly boli podpísané ministrom zahraničných vecí Slovenskej republiky 15. novembra 2001 v New Yorku. Ich cieľom je predchádzanie a boj proti obchodovaniu s ľuďmi, venujúc osobitnú pozornosť ochrane žien a detí, ochrane a pomoci obetiam a spolupráce medzi zmluvnými stranami, predchádzanie a boj proti pašovaniu migrantov za predpokladu, že majú nadnárodný charakter a boli spáchané s účasťou organizovanej zločineckej skupiny, ako aj na ochranu práv osôb, ktoré boli predmetom týchto trestných činov. Vážené pani poslankyne, vážení páni poslanci, s konštatovaním, že predložené texty protokolov sú v súlade so zahraničnopolitickou orientáciou Slovenskej republiky, jej právnym poriadkom, so všeobecnými normami a zásadami medzinárodného práva, ako aj so záväzkami Slovenskej republiky, vyplývajúcimi z medzinárodných dokumentov, odporúčam snemovni s predloženými protokolmi vysloviť súhlas. Ďakujem, pán predsedajúci.
P. Prokopovič, poslanec: (2002-05-29):
Národná rada Slovenskej republiky uznesením č. 2189 z 23. mája 2002 pridelila vládny návrh zákona na prerokovanie s termínom do 24. mája 2002 ústavnoprávnemu výboru, Výboru Národnej rady pre verejnú správu a Výboru Národnej rady pre hospodárstvo, privatizáciu a podnikanie. Určila Výbor Národnej rady pre hospodárstvo, privatizáciu a podnikanie ako gestorský výbor, ako aj na vypracovanie spoločnej správy o výsledku prerokovania v lehote do 28. mája 2002. Uvedené výbory prerokovali pridelený návrh a gestorský výbor ho prerokoval a schválil podľa § 79 ods. 4 rokovacieho poriadku a vypracoval spoločnú správu výborov Národnej rady uznesením č. 782 z 28. mája 2002. Iné výbory návrh neprerokovali. Gestorskému výboru do začatia jeho rokovania neoznámili poslanci, ktorí nie sú členmi výborov uvedených v uznesení Národnej rady, svoje stanoviská podľa § 75 ods. 2 rokovacieho poriadku. Výbory Národnej rady, ktorým bol pridelený vládny návrh zákona na prerokovanie, zaujali tieto stanoviská: Ústavnoprávny výbor prerokoval návrh 28. mája 2002 a uznesením č. 964 odporučil návrh schváliť. Výbor Národnej rady pre verejnú správu prerokoval návrh 23. mája 2002 a uznesením č. 472 odporučil Národnej rade návrh schváliť. Výbor Národnej rady pre hospodárstvo, privatizáciu a podnikanie prerokoval návrh 24. mája 2002 a uznesením č. 779 odporučil Národnej rade Slovenskej republiky návrh schváliť. Z uznesení výborov uvedených, tak ako som pred chvíľou ich uvádzal, v bode III tejto správy nevyplývajú žiadne pozmeňujúce a doplňujúce návrhy. Konštatujem, že na základe rokovania gestorského výboru budem po rozprave odporúčať Národnej rade vládny návrh zákona schváliť. Pán predsedajúci, môžete otvoriť rozpravu k tomuto bodu programu.
Bugár, Béla, podpredseda NR SR (2018-09-13):
Nech sa páči, prezentujme sa a hlasujme. (Hlasovanie.) Prítomných 142, za 136, proti 5, zdržal sa 1. Konštatujem, že sme v treťom čítaní . Otváram rozpravu v rámci tohto čítania. Konštatujem, že do rozpravy sa nehlási nikto. Vyhlasujem ju za skončenú. Nech sa páči, pán spravodajca.
Ďuriš Nicholsonová, Lucia, podpredsedníčka NR SR (2017-02-14):
Pán poslanec Antal, chcem vás poprosiť, keď chcete niečo, aj pán poslanec Baránik, páni, keď chcete niečo povedať, prihláste sa. Pán poslanec Poliačik s faktickou poznámkou, resp. s reakciou na faktické poznámky, nech sa páči.